AZ

ÁLLATORVOSTUDOMÁNYI EGYETEM

**ESÉLYEGYENLŐSÉGI TERVE**

****

Budapest, 2016.

**TARTALOMJEGYZÉK**

[I. BEVEZETŐ 3](#_Toc373751901)

[II. ÁLTALÁNOS ELVEK 5](#_Toc373751902)

[III. HELYZETFELMÉRÉS 7](#_Toc373751903)

[IV. KONKRÉT CÉLOK 8](#_Toc373751904)

[1. Az Egyetemi Esélyegyenlőségi Bizottság működtetése 8](#_Toc373751905)

[2. A dolgozók/hallgatók tájékoztatása az Esélyegyenlőségi Tervről 10](#_Toc373751906)

[3. A nyugdíjas korba való átmenet megkönnyítése 10](#_Toc373751907)

[4. Fogyatékos munkavállalók/hallgatók segítése 11](#_Toc373751908)

[5. Külföldi hallgatók beilleszkedésének segítése 14](#_Toc373751909)

[6. A családos munkavállalók/hallgatók számára kedvezmények biztosítása 14](#_Toc373751910)

[7. Elbocsátás, létszámleépítés 15](#_Toc373751911)

[8. Panasztételi lehetőség, panaszkezelés 16](#_Toc373751912)

[V. ZÁRÓ RENDELKEZÉSEK 17](#_Toc373751913)

[MELLÉKLETEK 18](#_Toc373751914)

[1. sz. Melléklet : Egyetemi Esélyegyenlőségi Bizottság . 19](#_Toc373751915)

[2. sz. Melléklet : Fogyatékossággal élő hallgatók 20](#_Toc373751916)

[3. sz. Melléklet : Fogyatékosság megállapításának szabályai 21](#_Toc373751917)

[4. sz. Melléklet : Panasztételi űrlap (Dolgozók számára) 22](#_Toc373751918)

[5. sz. Melléklet : Panasztételi űrlap (Hallgatók számára) 23](#_Toc373751919)

# I. BEVEZETŐ

1. Az egyenlő bánásmódról és az esélyegyenlőség előmozdításáról szóló 2003. évi CXXV. törvény 63. § (4) bekezdése előírja az ötven főnél több személyt foglalkoztató költségvetési szervek és többségi állami tulajdonban álló jogi személyek esetében az esélyegyenlőségi terv készítését.

Jelen esélyegyenlőségi terv a további jogszabályi rendelkezéseken nyugszik:

* Magyarország Alaptörvénye,
* a nemzeti felsőoktatásról szóló 2011. évi CCIV. törvény,
* a nemzeti felsőoktatásról szóló 2011. évi CCIV. törvény egyes rendelkezéseinek végrehajtásáról szóló 87/2015. (IV. 9.) Korm. rendelet
* a Munka Törvénykönyvéről szóló 2012. évi I. törvény 12. §-ának rendelkezései,
* közalkalmazottak jogállásáról szóló 1992. évi XXXIII. törvény,
* a fogyatékos személyek jogairól és esélyegyenlőségük biztosításáról szóló 1998. évi XXVI. törvény,

2. A jelen esélyegyenlőségi terv az Állatorvostudományi Egyetem (továbbiakban: Egyetem) mint munkáltató, másrészről a Közalkalmazotti Tanács és az ÁTE hallgatói képviselet között a **2018. január 1-jétől 2021. december 31-ig** tartó időszakra létrejött megállapodása.

3. A következő időszakra szóló Esélyegyenlőségi Terv elfogadási határideje:

**2021. december 31**.

5. Az Állatorvostudományi Egyetem Esélyegyenlőségi Tervének (Továbbiakban: Terv) hatálya kiterjed az Egyetemre, mint munkáltatóra, az Egyetemmel közalkalmazotti jogviszonyban, vagy munkavégzésre irányuló további jogviszonyban álló Munkavállalókra (a továbbiakban: Munkavállaló), az Egyetemen működő érdekvédelmi szervekre, illetve az Egyetemre felvételizőkre, az Egyetemmel hallgatói jogviszonyban állókra, a passzív hallgatói jogviszonnyal rendelkezőkre (a továbbiakban: Hallgatók). Kiemelten segítve:

* a nők,
* a negyven évnél idősebb munkavállalók,
* a fogyatékkal élők,
* a romák,
* a pályakezdők,
* a két vagy annál több 12 éven aluli gyermeket nevelők,
* a 12 éven aluli gyermeket egyedül nevelők,
* a tartósan beteg gyermeket nevelők

veszélyeztetett célcsoportjait (továbbiakban: védett tulajdonságú célcsoport).

6. Az Egyetem az egyenlő bánásmód és az esélyegyenlőség követelményeinek vélt vagy valós megsértése esetén

* biztosítja az eset körülményeinek teljes körű, érdemi kivizsgálását, s e célból
* gondoskodikaz okok feltárásáról, indokolt esetben megteszi a személyi felelősség érvényesítéséhez, valamint a további jogsértés megelőzéséhez szükséges intézkedéseket, továbbá
* együttműködik mind a sérelmet szenvedett féllel, mind az ügyben eljáró hatósággal (Egyenlő Bánásmód Hatóság).

7. Az Egyetem esélyegyenlőségi területéért felelős vezetője dolgozói ügyekben a mindenkori rektori hivatalvezető, hallgatói ügyekben az oktatási rektorhelyettes.

# II. ÁLTALÁNOS ELVEK

Az Egyetem elfogadja és betartja a következő irányelveket:

*1. A hátrányos megkülönböztetés tilalma*

Az Egyetem kötelezettséget vállal arra, hogy a foglalkoztatás/képzés során megelőzi és megakadályozza a munkavállalók, hallgatók hátrányos megkülönböztetését.

Ez kiterjed munkavállalók esetén:

* a munkaerő felvételre,
* az illetményekre (munkabérekre),
* az egyéb juttatásokra,
* a továbbképzésekre,
* az áthelyezésre,
* a közalkalmazotti vagy a munkavégzésre irányuló egyéb jogviszony megszüntetésére, továbbá
* minden egyéb, a foglalkoztatással összefüggő esetre.

Hallgatók esetén:

* a felvételi eljárásra,
* a különböző hallgatói ösztöndíjak pályázására,
* a kollégiumi elhelyezésre.

A hátrányos megkülönböztetés tilalma kiterjed a munkavállalók és hallgatók bárminemű diszkriminációjára, úgymint

* neme,
* faji hovatartozása,
* bőrszíne,
* nemzetisége,
* nemzeti vagy etnikai kisebbséghez való tartozása,
* anyanyelve,
* fogyatékossága,
* egészségi állapota,
* vallási vagy világnézeti meggyőződése,
* politikai vagy más véleménye,
* családi állapota,
* anyasága (terhessége) vagy apasága,
* szexuális irányultsága,
* nemi identitása,
* életkora,
* társadalmi származása,
* vagyoni helyzete,
* foglalkoztatási jogviszonyának vagy munkavégzésre irányuló egyéb jogviszonyának részmunkaidős jellege, illetve határozott időtartama,
* érdekképviselethez való tartozása.

*2. Az emberi méltóság tiszteletben tartása*

Az Egyetem a foglalkoztatás/oktatás során tiszteletben tartja a dolgozók/hallgatók emberi értékeit, méltóságát, egyediségét. Az Egyetem a saját és a munkavállalók/hallgatók érdekeit figyelembe véve, azokat összeegyeztetve olyan feltételeket, körülményeket, légkört igyekszik kialakítani, amely ezeknek az alapvető értékeknek a megőrzéséhez és megerősítéséhez hozzájárul.

*3. Partneri kapcsolat, együttműködés*

Az Egyetem a foglalkoztatási viszony keretei között is a partnerség elvének érvényesítésére törekszik. Ennek érdekében átlátható szerződéses viszonyokat alakít ki, szem előtt tartva a kölcsönös előnyök egyidejű biztosítását.

*4. Társadalmi szolidaritás*

A foglalkoztatás/képzés során a munkavégzéssel/képzéssel össze nem függő szempontok alapján a munkáltató/oktató számára egyik dolgozó/hallgató sem értékesebb a másiknál.

A munkáltató érdeke a dolgozók közötti, illetve a munkáltató és dolgozó közötti szolidaritás erősítése, amely nagyban elősegítheti a hátrányos helyzetű csoportok foglalkoztatását és érvényesülését.

*5. Méltányos és rugalmas elbánás*

A megkülönböztetés tilalma, az egyenlő bánásmód elve nem alkalmas az összes létező egyenlőtlenség megszüntetésére. Az Egyetem a jogi szabályozás keretei között méltányos és rugalmas intézkedéseket dolgoz ki, amelyek elősegítik az érintettek foglalkoztatási/hallgatói pozíciójának megőrzését, javulását.

*6. A nemzeti, etnikai és kulturális sokszínűség, mint érték*

Az általánosan elismert elveken túl az Egyetem fontosnak tartja a nemzeti és az etnikai, továbbá a kulturális sokszínűség, mint érték szem előtt tartását, illetve azt, hogy ezeket az értékeket dolgozói/hallgatói felé is közvetítse. Az Egyetem törekszik a befogadó szemléletű, sokszínű Egyetem létrehozására, valamint a sokszínűség, mint érték közvetítésére környezete (külföldi társintézmények, egyéb partnerei) felé.

# III. HELYZETFELMÉRÉS

*1. Munkavállalók*

Az I. rész 5. pontjában kiemelt csoportokra vonatkozóan, a konkrét célok meghatározása érdekében helyzetfelmérés készült. Az Egyetem személyügyi nyilvántartásából az alábbi adatok – 2017. december 8-i állapot szerint – mutatják az egyes célcsoportokba tartozók arányát.

|  |  |  |
| --- | --- | --- |
| ***Megnevezés*** | ***Létszám*** | ***Arány*** |
| Közalkalmazottak száma összesen |  450 fő | 100% |
| * ebből nő
 | fő | % |
| * ebből 40 évnél idősebb munkavállaló
 | fő | % |
| * ebből két vagy több 12 éven aluli gyermeket nevelők száma
 | fő | % |

*2. Hallgatók*

Az Állatorvostudományi Egyetemen a 2017/2018. tanév őszi félévében 3 fő fogyatékossággal élő hallgató vesz részt képzésben, az alábbi fogyatékossági típusok szerint:

**1 fő autista**

**1 fő diszlexiás**

**1 fő beszédzavaros**

IV. KONKRÉT CÉLOK

## 1. Az Egyetemi Esélyegyenlőségi Bizottság működtetése

1.1 Az Esélyegyenlőségi Tervvel kapcsolatos feladatokat az Esélyegyenlőségi Bizottság (1. sz. Melléklet) látja el, az Állatorvostudományi Egyetem rektora által megbízott esélyegyenlőségi koordinátoron keresztül.

 Az esélyegyenlőségi koordinátor feladata:

* + az Esélyegyenlőségi Tervben foglalt célkitűzések érvényre jutása,
	+ az Egyetemi Esélyegyenlőségi Bizottság működtetése,
	+ az esélyegyenlőségre vonatkozó tudásmegosztás biztosítása a hallgatók és munkavállalók részére,
	+ az esélyegyenlőséggel kapcsolatos adatok szolgáltatása,
	+ a fogyatékosügyi koordinátori feladatok ellátása
	+ az Esélyegyenlőségi Terv naprakészen tartása,
	+ részvétel a panaszkezelésben.

1.2 Az Egyetemi Esélyegyenlőségi Bizottság folyamatos működtetése érdekében évi legalább két alkalommal ülést kell tartani, amelyről emlékeztetőt kell készíteni.

*Felelős: egyetemi esélyegyenlőségi koordinátor*

*Határidő: október és március hónap eleje, illetve panasz esetén annak kivizsgálása során*

1.3 Elő kell készíteni a következő időszakra vonatkozó Esélyegyenlőségi Tervet, egyeztetve a Közalkalmazotti Tanáccsal és az Egyetemi Hallgatói Önkormányzattal. Az esélyegyenlőségi koordinátor javaslatot tesz a következő tervhez szükséges adatszolgáltatás tartalmára.

*Felelős: egyetemi esélyegyenlőségi koordinátor*

*Határidő: 2021. október 30.*

1.4 El kell végezni az egyenlő bánásmód megsértésével, panasztételi eljárással kapcsolatos feladatokat.

*Felelős: egyetemi esélyegyenlőségi koordinátor*

*Határidő: folyamatos*

1.5 Fontos feladat a fogyatékos hallgatók tanulmányainak segítését szolgáló normatív támogatás felhasználására, a segítségnyújtáshoz szükséges tárgyi eszközök beszerzésére történő javaslattétel.

*Felelős: egyetemi esélyegyenlőségi koordinátor*

*Határidő: folyamatos*

1.6 Gondoskodni kell a fogyatékkal élő hallgatók normatív támogatásának intézményi felosztásáról, felhasználásának ellenőrzéséről.

*Felelős: Gazdasági Igazgatóság*

*Határidő: 2017. december 31.*

1.7 Kiemelt feladat a dolgozók/hallgatók folyamatos tájékoztatása, kiemelt figyelmet fordítva a fogyatékkal élőkre (hírlevelek, Neptun stb).

*Felelős: egyetemi esélyegyenlőségi koordinátor*

*Határidő: folyamatos*

1.8 Biztosítani kell a fogyatékos hallgatókkal, azok személyes segítőivel való kapcsolattartást mind elektronikusan, mind pedig – szükség esetén – személyesen is.

*Felelős: egyetemi esélyegyenlőségi koordinátor*

*Határidő: folyamatos*

1.9 Biztosítani kell – jogszabály irányelvei alapján – a fogyatékos hallgatók tanulmányai, vizsgái során alkalmazható segítségnyújtási lehetőségeket, illetve szorgalmi időszakban a fogyatékos hallgatók által külön igényelt konzultáció lehetőségét.

*Felelős: egyetemi esélyegyenlőségi koordinátor*

*Határidő: folyamatos*

1.10 A tanévi/félévi beiratkozást követő 60 napon belül az esélyegyenlőségi koordinátor a normatív támogatás igénybevételéhez felméri az intézmény fogyatékkal élő aktív hallgatóinak adatait (2. sz. melléklet).

*Felelős: egyetemi esélyegyenlőségi koordinátor*

*Határidő: október és március vége*

1.11 A HÖK folyamatos tájékoztatása a fogyatékkal élő hallgatók jogairól.

*Felelős: egyetemi esélyegyenlőségi koordinátor*

*Határidő: folyamatos*

1.12 A nemzeti felsőoktatásról szóló 2011. évi CCIV. törvény 47. § (4) bekezdése lehetővé teszi, hogy a felsőoktatási intézmény a fogyatékkal élő hallgatók esetében a támogatási időt további négy félévvel növelje.

## 2. A dolgozók/hallgatók tájékoztatása az Esélyegyenlőségi Tervről

2.1 Az Egyetem minden új belépő dolgozónak/hallgatónak elérhetővé teszi az Esélyegyenlőségi Terv kivonatát, mely a legfontosabb információkat tartalmazza.

2.2 Az Egyetem weblapján létrehoz egy elkülönített oldalt, amelyen:

* közzéteszi az Esélyegyenlőségi terv teljes változatát,
* információt ad az esélyegyenlőséggel foglalkozó szervekről,
* leírja a panasztételi eljárás rendjét,
* feltölti a kapcsolódó nyomtatványokat,
* folyamatosan frissíti az adatokat.

*Felelős: - kivonat, szerveren való elhelyezés, szervezeti egységekre küldés: esélyegyenlőségi koordinátor,*

*Határidő:*

*- kivonat készítése: 2018. január 15. átadása belépéskor, 2018. január 15-től folyamatosan*

## 3. Női munkavállalókkal kapcsolatos intézkedések

3.1 Az Egyetem vállalja, hogy azonos munkakörre való jelentkezéskor illetve annak betöltése során nem tesz különbséget a bérek vonatkozásában férfi és női munkavállaló között.

3.2 Támogatja a nők számára a továbbképzéseken való részvételt, ezáltal esetleges előmenetelhez való jogot biztosít számukra.

3.3 Lehetőséget ad a nők kötelező egészségügyi, orvosi szűréseken való megjelenésére.

*Felelős: szervezeti egység vezetője*

*Határidő: folyamatos*

## 4. A nyugdíjas korba való átmenet megkönnyítése

4.1 A munkáltató írásban vagy személyesen tájékoztatja a munkavállalót a nyugdíjba vonulás előtt legalább 6 hónappal a jogszabályi lehetőségekről és azok következményeiről.

*Felelős: szervezeti egység személyügyi referense*

*Határidő: nyugdíjba vonulás előtt legalább 6 hónappal*

4.2 Amennyiben a dolgozó igényli búcsúztató ünnepség szervezését, a munkáltató biztosít számára megfelelő helyiséget a rendezvény lebonyolítására.

*Felelős: szervezeti egység vezetője*

*Határidő: nyugdíjba vonulás előtt két héttel*

4.3 A munkavállaló munkaidejét kérésére csökkenteni lehet (az illetmény arányos csökkentésével egyidejűleg), ha ezt a munkavállaló egészségi állapota indokolja és a feladat ellátását nem veszélyezteti.

*Felelős: szervezeti egység személyügyi referense*

*Határidő: folyamatos*

## 5. Fogyatékos munkavállalók/hallgatók segítése

5.1 Az Egyetem törekszik arra, hogy a fogyatékkal élő munkavállalói és hallgatói számára az akadálymentes környezetet a lehetőségéhez mérten biztosítsa. Pályázati források bevonásával elősegíti az egyetemi épületek teljes körű akadálymentesítését, ezzel segítve a fogyatékos hallgatók és a megváltozott munkaképességű dolgozók munkavégzését.

*Felelős: Pályázati Iroda vezető*

*Határidő: folyamatos pályázatfigyelés*

5.2 A fogyatékos hallgatók/dolgozók vagy őket képviselők bevonásával az akadálymentesítést igénylő területek felmérése

*Felelős: egyetemi esélyegyenlőségi koordinátor*

*Határidő: folyamatos*

5.3 A már meglévő akadálymentesítő eszközök állapotfelmérése, karbantartására javaslattétel.

 *Felelős: egyetemi esélyegyenlőségi koordinátor*

 *Határidő: folyamatosHatá*

5.4 Tűzriasztás esetén fény és hang kombinált jelzésének használata, a menekülés esetén teendőkre külön oktatás a fogyatékos hallgatók/dolgozók számára.

 *Felelős: munkavédelmi oktató*

*Határidő: tanév kezdete/belépéskor*

5.5 A fogyatékos hallgató fogyatékosságának megállapítása után (3. sz. melléklet) az intézmény – a jogszabályi előírásoknak megfelelően – a következő kedvezményeket biztosítja a fogyatékossággal élő hallgatók tanulmányainak folytatásához:

5.5.1 Mozgáskorlátozott hallgató esetében:

*a)* biztosítani kell – a szabályzatban foglaltak alapján – a gyakorlati követelmények teljesítése alóli részleges vagy teljes felmentést, illetve annak más formában történő teljesítését,

*b)* helyettesíteni lehet az írásbeli vizsgát szóbelivel, a szóbeli vizsgát írásbelivel,

*c)* a hallgató mentesíthető a geometriai, szerkesztési feladatok alól, ha nem tudja a szükséges eszközöket használni, de szóban a szabályok ismerete megkövetelhető,

*d)* lehetővé kell tenni az írásbeli feladatok megoldásához szükséges speciális eszközök (különösen speciális füzetek, írógép, számítógép), valamint kerekesszékkel, továbbá más segédeszközzel is megközelíthető, dönthető, állítható csúszásmentes felülettel ellátott asztallap használatát,

*e)* szükség esetén a nem fogyatékossággal élő hallgatókra vonatkozóan megállapított felkészülési időnél hosszabb felkészülési időt, illetve személyi segítőt kell biztosítani.

 5.5.2 Hallássérült (siket, nagyothalló) hallgató esetében:

*a)* a szóbeli vizsga helyett biztosítani kell az írásbeli vizsgalehetőséget,

*b)* a súlyosan hallássérült (siket) hallgató az államilag elismert nyelvvizsga követelménye alól is felmentést kaphat,

*c)* aki fogyatékossága miatt nem képes az államilag elismert „C” típusú nyelvvizsga szóbeli követelményeinek teljesítésére, felmentést kaphat az „A” típusú (szóbeli) nyelvvizsga letétele alól,

*d)* a hallgató kérésére a szóbeli vizsgáztatás esetén jelnyelvi tolmácsot kell biztosítani,

*e)* az érthetőség és a megértés szempontjából a feltett kérdéseket, utasításokat egyidejűleg szóban és írásban is meg kell jeleníteni a hallgató részére,

*f)* minden vizsgáztatás alkalmával szükséges a segédeszközök (pl. értelmező szótár, kalkulátor), a vizuális szemléltetés biztosítása,

*g)* szükség esetén a nem fogyatékossággal élő hallgatók esetében megállapított felkészülési időnél hosszabb felkészülési időt kell biztosítani.

 5.5.3 Látássérült (vak, gyengén látó) hallgató esetében:

*a)* az írásbeli vizsgák helyett a szóbeli vizsga lehetőségét, illetve az írásbeli számonkérés esetén speciális technikai eszközök használatát biztosítani kell,

*b)* aki fogyatékossága miatt nem képes az államilag elismert „C” típusú nyelvvizsga írásbeli követelményeinek teljesítésére, felmentést kaphat a „B” típusú (írásbeli) nyelvvizsga letétele alól,

*c)* a fogyatékossága miatt egyes gyakorlati követelmények teljesítése alól felmentést kaphat, illetve a gyakorlati követelmények teljesítése megfelelő (nem gyakorlati) követelmények teljesítésével helyettesíthető,

*d)* a hallgató mentesíthető a geometriai, szerkesztési feladatok alól, de szóban a szabályok ismerete megkövetelhető,

*e)* a kérdések, tételek hangkazettán, lemezen, pontírásban vagy nagyításban történő hozzáférhetőségét, megfelelő világítást, személyi segítőt, illetve szükség esetén a nem fogyatékossággal élő hallgatók esetében megállapított felkészülési időnél hosszabb felkészülési időt kell biztosítani.

5.5.4 Beszéd- és más fogyatékos (különösen súlyos beszédhiba, diszlexia, diszgráfia, diszkalkulia) hallgató esetében:

*a)* a súlyos beszédhibás hallgató a szóbeli vizsga helyett írásbeli vizsgát tehet valamennyi vizsgatárgyból; amennyiben a hallgató a szóbeli vizsgalehetőséget választja, úgy számára a nem fogyatékossággal élő hallgatók esetében megállapított felkészülési időnél hosszabb felkészülési időt kell biztosítani;

*b)* a diszlexiás – diszgráfiás hallgató

*ba)* írásbeli vizsga helyett szóbeli vizsgát vagy szóbeli helyett írásbeli vizsgát tehet,

*bb)* ha fogyatékossága miatt nem képes az államilag elismert „C” típusú nyelvvizsga írásbeli követelményeinek teljesítésére, felmentést kaphat a „B” típusú (írásbeli) nyelvvizsga letétele alól,

*bc)* ha fogyatékossága miatt nem képes az államilag elismert „C” típusú nyelvvizsga szóbeli követelményeinek teljesítésére, felmentést kaphat az „A” típusú (szóbeli) nyelvvizsga letétele alól,

*bd)* a hallgatónak írásbeli vizsga esetén a nem fogyatékossággal élő hallgatók esetében megállapított felkészülési időnél hosszabb felkészülési időt kell biztosítani,

*be)* részére az írásbeli beszámolóknál a számítógép használata megengedett,

*bf)* részére a vizsga esetén a szükséges segédeszközöket (pl. írógép, helyesírási szótár, értelmező szótár, szinonima szótár) biztosítani kell,

*bg)* ha fogyatékossága miatt nem képes az államilag elismert „C” típusú nyelvvizsga szóbeli és írásbeli követelményeinek teljesítésére, felmentést kaphat a nyelvvizsga letétele alól,

*c)* a diszkalkuliás hallgató a számítási feladatok alól felmentést kaphat, esetében a vizsgák alkalmával engedélyezhető mindazon segédeszközök használata, amelyekkel a hallgató a tanulmányai során korábban is dolgozott (táblázatok, számológép, konfiguráció, mechanikus és manipulatív eszközök), továbbá hosszabb felkészülési időt lehet számára biztosítani.

5.5.5 Az autista hallgató esetében a szakvélemény és a kérelme alapján a 5.5.1–5.5.4 bekezdésben meghatározott kedvezmények alkalmazhatók.

5.5.6 Az 5.5.1-5.5.5 bekezdésekben a felkészüléshez biztosítható hosszabb felkészülési idő a nem fogyatékkal élő hallgatók esetében megállapított időtartamhoz képest legfeljebb 30%-kal hosszabbodhat meg.

 *Felelős: egyetemi esélyegyenlőségi koordinátor*

 *Határidő: folyamatos*

## 6. Faji, nemzeti, etnikai és vallási kisebbséghez tartozó hallgatók és oktatók segítése

6.1 Az öltözködési szokások elfogadása.

6.2 A vallási jelképek viselésének tiszteletben tartása.

*Felelős: Tanulmányi Osztály*

*Határidő: folyamatos*

## 7. A családos munkavállalók/hallgatók számára kedvezmények biztosítása

7.1 Az Egyetem törekszik a munkavégzés és a családi élet harmóniájának megteremtésére. Amennyiben a feladat elvégzését nem veszélyezteti, bizonyos munkaköröknél támogatja a rugalmas munkarend kialakítását. Különös figyelmet fordít a kisgyermekes szülőkre (férfi munkavállalókra és hallgatókra egyaránt), a gyermeküket egyedül nevelőkre, valamint a beteg vagy ellátásra szoruló hozzátartozókat gondozó munkavállalókra/hallgatókra.

7.2 Két, vagy több 12 éven aluli gyermeket vagy 12 éven aluli gyermeket egyedül nevelő munkavállaló, fogyatékkal élő gyermeket nevelő, beteg vagy ellátásra szoruló hozzátartozót gondozók számára a gyermekneveléssel vagy gondozással kapcsolatos (iskolai program, orvosi vizsgálat) idejére, de legfeljebb havi 4 órára munkaidő kedvezményt biztosít, ezt nyilvántartja. A kedvezmény nem akadályozhatja a dolgozó munkaköri feladatainak ellátását.

*Felelős: szervezeti egység vezető*

*Határidő: folyamatos*

7.3 A GYED/GYES-ről visszatérő munkavállalók visszailleszkedésének segítése, az eltelt időszakban bekövetkező változások (szervezeti, jogszabályi) ismertetése.

*Felelős: szervezeti egység vezető*

*Határidő: folyamatos*

7.4 Lehetőséget biztosít, hogy a gyermekgondozási intézmények, oktatási intézmények nyitvatartásához igazodó munkaidő-beosztás kialakítására, valamint szabadságolásnál is figyelembe vehesse a bölcsődei, óvodai, iskolai szüneteket.

*Felelős: szervezeti egység vezető*

*Határidő: folyamatos*

 7.5 A Munka Törvénykönyvében előírtakon túl is biztosítja a rendkívüli családi események (pl. haláleset, esküvő, ballagás, gyermekszületés, keresztelő) esetére szabadságot a rendes szabadságkeret terhére.

 Az édesapák számára gyermekük születésekor a Munka Törvénykönyvében előírtakon túl további 5 nap szabadságot engedélyez, a rendes szabadságkereten felül, amelynek kivételére a gyermek 12 hetes koráig van lehetőség.

*Felelős: szervezeti egység vezető*

*Határidő: folyamatos*

7.6 Az Egyetem vállalja, hogy a munkavállalói kezdeményezésre képzésben részt vevők számára – munkaköri feladataik ellátása mellett – a képzésben történő részvétel elé akadályt nem gördít. Jogszabályi keretek között munkaidő kedvezményt biztosít a dolgozó számára.

*Felelős: szervezeti egység vezetője*

*Határidő: folyamatos*

## 8. Elbocsátás, létszámleépítés

A közszférát érintő humánerőforrás leépítést fokozott empátiával, rugalmas és humánus szervezéssel történő megvalósítása kiemelt jelentőségű.

8.1 A tervezett elbocsátások, létszámleépítés esetén megelőzi és meggátolja a hátrányos megkülönböztetést, az esélyegyenlőség elveit tartja szem előtt.

8.2 Megakadályozza, hogy ilyen esetekben a munkavállalókat diszkrimináció érje.

# V. ZÁRÓ RENDELKEZÉSEK

1. Jelen Esélyegyenlőségi Terv az Egyetem rektorának és kancellárjának, a KT elnökének, valamint a HÖK elnökének (együttesen: Felek) aláírásával lép hatályba.

2. A Felek megállapodnak abban, hogy az Esélyegyenlőségi Tervben rögzített kedvezmények körének bővítésére a munkáltató az érdekképviseleti szervekkel egyeztetve folyamatosan törekszik.

3. A Felek megállapodnak abban, hogy jelen Esélyegyenlőségi Tervet 2021. december 31-ig fogadják el. A következő Esélyegyenlőségi Terv előkészítése – az érdekképviseleti szervekkel egyeztetve – az Esélyegyenlőségi Bizottság feladata.

4. Az Állatorvostudományi Egyetem Esélyegyenlőségi Tervét az Egyetem honlapján közzéteszi.

Budapest, 2017. ….

Munkáltató részéről:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Dr. Sótonyi Péter dr. Bohátka Gergely

 rektor kancellár

Közalkalmazotti Tanács részéről:

\_\_\_\_\_\_\_\_\_\_\_\_\_\_\_\_\_\_\_\_\_\_

 Dr. Csikó György

 elnök

Hallgatói Önkormányzat részéről:

 \_\_\_\_\_\_\_\_\_\_\_\_\_\_\_\_\_\_\_\_\_\_

 Orodán Tamás

 elnök

# MELLÉKLETEK

1. sz. Melléklet

**Egyetemi Esélyegyenlőségi Bizottság**

|  |  |
| --- | --- |
| ***Tanácskozási joggal rendelkező tagok:*** |  |
| Szakmai felügyelet | oktatási rektorhelyettes |
| Állandó meghívott  | Emberi Erőforrás, Bér- és Munkaügyi Osztály delegáltja |
| ***Szavazati joggal rendelkező tagok:*** |  |
| Tanulmányi Osztály | tanulmányi osztályvezető esélyegyenlőségi koordinátor, EEB titkára |
| Rektori Hivatal | hivatalvezető  |
| HÖK | delegáltja |
| HÖK | delegáltja |
| Közalkalmazotti Tanács elnöke | v. delegáltja |

## 2. sz. Melléklet

**Fogyatékossággal élő hallgatók**

Tanév/félév: 2017/2018/2

|  |  |  |  |  |  |  |
| --- | --- | --- | --- | --- | --- | --- |
| **Ssz.** | **Hallgató neve** | **Neptun kód** | **Évf.** | **Jogosult hónapok száma** | **Fogyatékossági csoport** | **Megjegyzés** |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |
| 4. |  |  |  |  |  |  |
| 5. |  |  |  |  |  |  |
| 6. |  |  |  |  |  |  |
| 7. |  |  |  |  |  |  |
| 8. |  |  |  |  |  |  |
| 9. |  |  |  |  |  |  |
| 10. |  |  |  |  |  |  |
| 11. |  |  |  |  |  |  |
| 12. |  |  |  |  |  |  |
| 13. |  |  |  |  |  |  |
| 14. |  |  |  |  |  |  |
| 15. |  |  |  |  |  |  |
| 16. |  |  |  |  |  |  |
| 17. |  |  |  |  |  |  |
| 18. |  |  |  |  |  |  |
| 19. |  |  |  |  |  |  |
| 20. |  |  |  |  |  |  |

Kelt:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tanulmányi Osztály

## 3. sz. Melléklet

**Tájékoztató**

***a fogyatékosság megállapításának szabályairól***

(1) A fogyatékossággal élő hallgató fogyatékosságának típusát és mértékét, annak végleges vagy időszakos voltát szakvéleménnyel igazolja.

(2) Amennyiben a jelentkező fogyatékossága már a közoktatási tanulmányai során is fennállt, – és erre való tekintettel a tanulmányai és az érettségi vizsga során kedvezményben részesült –, a szakértői vélemény kiadására a törvényben meghatározott szakértői és rehabilitációs bizottság jogosult.

3) Amennyiben a fogyatékosságot később állapították meg a szakvélemény kiadására a rehabilitációs szakigazgatási szerv jogosult. A rehabilitációs szakigazgatási szerv a fővárosi és a megyei kormányhivatal szakigazgatási szerve.

4) A felsőoktatásban részt vevő hallgatók fogyatékosságáról szóló szakvélemény kiadásához szükséges személyes vizsgálatot – kivéve a diszlexia, a diszgráfia, a diszkalkulia fogyatékosságának megállapítására irányuló vizsgálatot – az érintett személy lakó- vagy tartózkodási helye szerinti illetékes szakigazgatási szerv székhelyén vagy telephelyén kell elvégezni. A rehabilitációs szakigazgatási szerv illetékességi területe megegyezik a megyei kormányhivatal illetékességével.

5) A diszlexia, a diszgráfia, a diszkalkulia fogyatékosságának megállapítására irányuló eljárásban Budapest Főváros Kormányhivatala Rehabilitációs Szakigazgatási Szerve jár el.

 (1146 Budapest, Thököly u. 82.)

